open-index/open-wikipedia-markdown huggingface dataset:
Թեոդոզիա Բրիժ

**Թեոդոզիա Մարկովնա Բրիժ** (, ), խորհրդային և ուկրաինացի քանդակագործ։

## Կենսագրություն
Սառնի քաղաքի գիմնազիան ավարտելուց հետո մասնագիտական կրթություն է ստացել Լվովի կիրառական և դեկորատիվ արվեստի ինստիտուտում։ Ապրել և ստեղծագործել է Լվովում։ Բրիժը աշխատել է հաստոցային և մոնումենտալ քանդակագործության ժանրում։ Մասնակցել է բազմաթիվ մարզային և հանրապետական ցուցահանդեսների։ 1960 թվականին Լվովում կայացած առաջին անհատական ցուցահանդեսում ցուցադրվել են Թեոդոզիա Բրիժի երեսուն աշխատանքներ։ Թաղված է Լվովի Լիչակիվ գերեզմանատանը՝ № 33 տեղամասում։

## Ստեղծագործություն
Բրիժը բազմաթիվ քանդակների հեղինակ է․ հուշարձաններ, տապանաքարեր, հուշատախտակներ, զբոսայգիների դեկորատիվ քանդակներ, այդ թվում՝
* Հաստոցային քանդակ՝ իշխանուհի Օլգա, Իկարոս,
* Հին ռուս իշխանների քանդակային խորհրդանշական դիմանկարներ,
* Հին սլավոնական դիցաբանության թեմաներով աշխատանքների շարք՝ պատերազմի աստված, կրակի աստված,
* Լվովի Լիչակիվ գերեզմանատան տապանաքարեր՝ Սալոմեա Կրուշելնիցկայա, Իվան Կրիպյակևիչ, Լեոպոլդ Լևիցկի, Բոգդան-Իգոր Անտոնիչ և ուկրաինական մշակույթի այլ գործիչներ,
* Հուշարձաններ՝ Յուրի Կոտերմակին Դրոգոբիչում և Բոլոնիայում (Իտալիա), Տարաս Շևչենկոյին Ռովնեի շրջանի Բերեժնիցա հայրենի գյուղում, Դանիլ Գալիչկին, տեղադրված է Վոլոդիմիր-Վոլինսկ քաղաքում,
* Լեսյա Ուկրաինկայի «Անտառային երգ» (««Лісова пісня»», 1911) ֆանտաստիկ-դրամայի կերպարների շարքը,
* Հուշարձան Իվան Կրիպյակևիչի գերեզմանին։


Պատկեր:Antonych.jpg|Հուշարձան Բոգդան-Իգոր Անտոնիչի գերեզմանին


Բրիժը մի շարք գեղարվեստական նախագծեր է իրականացրել ամուսնու՝ լվովցի հայտնի որմնանկարիչ և գծանկարիչ Եվգենի Բեզնիսկոյի հետ։ Նրանք համատեղ ձևավորել են Մակովկա լեռան վրա գտնվող ուկրաինացի սեչյան հրաձիգների հուշահամալիրը, Զոլոչևյան ամրոցում կոմունիստական ռեպրեսիաների զոհերի հիշատակը հավերժացնող մատուռը և այլն։

## Հիշատակ
* 2023‎ թվականի տվյալներով Լվովի Մարտովիչա փողոցի 5 հասցեում գտնվող նախկին արվեստանոցում գործում է Թեոդոզիա Բրիժի հուշահամալիր- թանգարանը։
* Ռովնոյում կա Թեոդոզիա Բրիժի փողոց։

## Գրականություն
* Безніско Л. Бриж Теодозія // Енциклопедія Львова: в 2 т / Під ред. А. Козицького та І. Підкови. — Львів : Літопис, 2007. — Т. 1: А-Ґ. — С. 285—286. — ISBN 966-7007-68-8.
* Бриж Теодозія Марківна // Словник художників України / за ред. М. П. Бажана (відп. ред.) та ін. — К. : Головна редакція Української Радянської Енциклопедії, 1973. — С. 35.
* Бриж Теодозія Марківна // Художники України: енциклопедичний довідник / Ін-т проблем сучасного мистецтва АМУ; редкол.: В. Д. Сидоренко (голова) та ін. — К. : Інтертехнологія, 2006. — С. 95. — ISBN 978-966-96839-3-9.
* Криса Л., Фіголь Р. Личаківський некрополь. — Львів, 2006. — С. 58. — ISBN 966-8955-00-5.

## Ծանոթագրություններ

## Արտաքին հղումներ
* БРИЖ ТЕОДОЗІЯ МАРКІВНА 
* 10 років Львів без незабутньої скульпторки Фани Бриж: буде виставка

Կատեգորիա:Խորհրդային քանդակագործներ
Կատեգորիա:Ուկրաինացի կին արվեստագետներ
Կատեգորիա:Ուկրաինացի կին քանդակագործներ
Գալինա Պետրաշևիչ

**Գալինա Լվովնա Պետրաշևիչ** (), խորհրդային ուկրաինացի քանդակագործ, Ուկրաինական ԽՍՀ ժողովրդական նկարիչ (1964), Ուկրաինայի նկարիչների միության հիմնադիրներից, քանդակագործ Օքսանա Սուպրունի մայրը։ ԽՄԿԿ անդամ (1944)։

## Կենսագրություն
մինի|220px|Հուշարձան Գալինա Պետրաշևիչի գերեզմանին Լուկյանովսկի գերեզմանատանը 
Գալինա Պետրաշևիչը ծնվել է 1903 թվականի մարտի 10-ին (մարտի 23) Դուբովա գյուղում (այժմ՝ Չերկասիի մարզի Ումանի շրջան) փոստային ծառայողի ընտանիքում։ 1920-1923 թվականներին Ումանի գիմնազիան ավարտելուց հետո սովորել է Ումանի դեկորատիվ գեղարվեստի ստուդիայում։ Ավարտել է պլաստիկ արվեստի ինստիտուտի քանդակի բաժինը (1925-1930 թվականներին սովորել է Մաքս Գելմանի, Բեռնար Կրատկոյի, Իվան Սեվերայի և Կոնստանտին Էլեվի մոտ)։ Ավարտելուց հետո նա աշխատել է հաստոցային քանդակագործության բնագավառում։

Նրա առաջին աշխատանքներից են՝  
* Կիևում հեղափոխության հերոսների հուշարձանի նախագիծը (1927),
* Ն. Մ. Կոցիուբինսկու հուշարձանը Չեռնիգովում (1929),
* Ֆ. Գ. Յանովսկու հուշարձանը (1929 թվականին  պրոֆեսիոնալ մրցույթում գրավել է առաջին տեղը),    
* Հուշարձան բանաստեղծուհի Լեսյա Ուկրաինկայի գերեզմանին Կիևի Բայկովի գերեզմանատանը (1939)։
Առաջիններից մեկն էր, ով վերստեղծեց երիտասարդ Շևչենկոյի կերպարը։

Մասնակցել է մի շարք ցուցահանդեսների՝
* Հանրապետական 1927 թվականից,
* Համամիութենական 1938 թվականից,
* Արտասահմանյան 1955 թվականից,
* Անհատական։
** Մոսկվայում 1959,
** Կիևում 1960։

Մահացել է 1999 թվականի հունիսի 7-ին։ Թաղված է Կիևում՝ Լուկյանովսկոե գերեզմանատանը (տեղամաս № 27, շարք 8, տեղ 39), մոր և եղբոր կողքին։ Գերեզմանի վրա տեղադրված է հուշարձան՝ կնոջ քանդակ (Գ. Պետրաշևիչի հեղինակային աշխատանքը)։

## Պարգևներ
* Աշխատանքային կարմիր դրոշի շքանշան,
* Ուկրաինական ԽՍՀ արվեստի վաստակավոր գործիչ (1958),
* Ուկրաինական ԽՍՀ ժողովրդական նկարիչ (1964)։

## Գրականություն
* Пантеон зодчих Лук’янівського некрополю. Біографічний довідник. — Київ: «З-Медіа», 2008. — С. 104. ISBN 96696-254-2-4
* Енциклопедія українознавства (укр.) / В. Кубійович. — Париж; Нью-Йорк: Молоде Життя, 1954—1989.. Словникова частина. — Т. 6. — С. 2031.
* Українська радянська енциклопедія: [в 12-ти т.] / гол. ред. М. П. Бажан; редкол.: О. К. Антонов та ін. — 2-ге вид. — Т. 8 : Олефіни — Поплін. — К. : Голов. ред. УРЕ, 1982. — С. 295.
* Митці України: Енциклопедичний довідник / Упор.: М. Г. Лабінський, В. С. Мурза. За ред. А. В. Кудрицького. — К.: «Українська енциклопедія» ім. М. П. Бажана, 1992. — 848 с. — ISBN 5-88500-042-5. — С. 452—453.
* Мистецтво України: Біографічний довідник / упорядн.: А. В. Кудрицький, М. Г. Лабінський. За ред. А. В. Кудрицького. — К. : «Українська енциклопедія» ім. М. П. Бажана, 1997. — 700 с. — ISBN 5-88500-071-9. (укр.)М. Г. Лабінський. За ред. А. В. Кудрицького. — К.: «Українська енциклопедія» ім. М. П. Бажана, 1997. — 700 с. — ISBN 5-88500-071-9. — С. 468.
* Верба І. Галина Львівна Петрашевич. — К., 1965.

## Ծանոթագրություններ

Կատեգորիա:Ուկրաինացի կին քանդակագործներ
Կատեգորիա:Խորհրդային քանդակագործներ
Կատեգորիա:Ուկրաինայի քանդակագործներ
Կատեգորիա:Ուկրաինական ԽՍՀ արվեստի վաստակավոր գործիչներ
Կատեգորիա:Բնօրինակում անաղբյուր հոդվածներ
Կատեգորիա:Երկարակյացներ
Աննա Դիդենկո

**Աննա Պավլովնա Դիդենկո** (, ), կավագործական խաղալիքների ուկրաինացի վարպետ, Ուկրաինայի ժողովրդական արվեստի վարպետների ազգային միության անդամ, Ուկրաինայի ժողովրդական ստեղծագործության վաստակավոր վարպետ, Դանիիլ Շչերբակովսկու անվան մրցանակի դափնեկիր։ Համաուկրաինական և համամիութենական ցուցահանդեսների, սիմպոզիումների և տոնավաճառների մասնակից։ Դիդենկոյի արտադրանքը պահվում է Օպոշնյայի ուկրաինական խեցեղենի ազգային թանգարան-արգելոցում, Ուկրաինայի ժողովրդական ճարտարապետության և կենցաղի թանգարանում և մասնավոր հավաքածուներում։

## Կենսագրություն
Աննա Դիդենկոն ծնվել է 1943 թվականի դեկտեմբերի 1-ին Պոլտավայի մարզի Օպոշնյա ավանում։ Նրա ծեփագործության առաջին ուսուցիչը եղել է մայրը՝ Նատալյա Ակիմովնա Պոշիվայլոն։ Ընդհանուր կրթությունը ստացել է Օպոշնյայի տարրական և յոթամյա դպրոցներում, վերջինս ավարտել է 1959 թվականին։ 1960 թվականից նա աշխատանքի է ընդունվել Օպիշնյայի շրջանի արդյունաբերական կոմբինատում։

1962 թվականին Աննան տեղափոխվել է «Գեղարվեստական կերամիկա» գործարան, որտեղ աշխատել է 36 տարի՝ զբաղեցնելով կավե խաղալիքներ պատրաստող վարպետի պաշտոնը։ Որոշ ժամանակ նա արտադրել է երեսպատման սալիկներ, ձուլել արտադրանքներ գիպսե կաղապարների միջոցով։ Աննա Դիդենկոյի անունը ընդգրկված է գործարանի Աշխատանքային փառքի գրքում։ 1996 թվականին գործարանում առաջացած ճգնաժամային գործընթացների պատճառով Դիդենկոն սեփական ցանկությամբ ազատվել է աշխատանքից։

## Ստեղծագործություն
Դիդենկոն արտադրել է հիմնականում սուլիչ խաղալիքներ՝ աքլորների, խոյերի, ձիերի, եղնիկների ավանդական կենդանակերպական պատկերների տեսքով։ Աննա Պավլովնայի աշխատանքներին բնորոշ են աղվեսների, կատուների, նապաստակների, կարապների, արջերի տեսքով արտադրանքները։ Ստեղծել է հիմնականում ուկրաինական հեքիաթների թեմաներով քանդակային կոմպոզիցիաներ։

Դիդենկոյի խաղալիքները պատրաստվել են թրծած կավից, որոնցում արտացոլվել են տարբեր սյուժեներ, ինչպես նաև ստեղծել է բազմադրվագ թեմատիկ կոմպոզիցիաներ։ Արտադրանքները գունազարդվել են կավե մածուկով և զարդարվել հարթ եզրագծային փորագրադրվագներով։
1999 թվականին նա արժանացել է Դանիիլ Շչերբակովսկու անվան մրցանակի։ Աննա Դիդենկոյի ստեղծած խաղալիքները և մյուս աշխատանքները պահվում են Ուկրաինայի ԳԱԱ ազգագրության ինստիտուտի ազգագրության և գեղարվեստական արհեստների թանգարանում և Ուկրաինական խեցեգործության ազգային թանգարան-արգելոցում։

## Ծանոթագրություններ

## Գրականություն
**Клименко О.* Творчість Ганни Діденко // Народне мистецтво. 2004. № 3–4. С. 40-42

## Արտաքին հղումներ
* Narodne mystet͡stvo, Выпуски 17-32
* Україна і світ у часовому вимірі. Інна Єгорівна Намакштанська. Видавництво "Hoрд-Прес", 2009, стр. 698

Կատեգորիա:Ուկրաինացի կին քանդակագործներ
Կատեգորիա:Խորհրդային քանդակագործներ
Մի փոքրիկ հնդկացի

**«Մի փոքրիկ հնդկացի»** (), վեստերն ժանրի ֆիլմ, որը նկարահանվել է Walt Disney ընկերության կողմից։ Գլխավոր դերերը կատարել են Ջեյմս Գարները և Վերա Մայլզը, իսկ երկրորդական դերերում նկարահանվել են Փեթ Հինգլը, Ջեյ Սիլվերհիլսը և 11-ամյա Ջոդի Ֆոսթերը։ Ֆիլմի սյուժեն պատմում է հեծելազորային զինվորի և ուղտի ու փոքրիկ տղայի  հետ կապված չարաբաստիկ արկածների մասին։

## Սյուժե
Հեծելազորային ջոկատը գտնվում է արշավանքի մեջ, և հարձակման ժամանակ կապրալ Քլինթ Քեյեսը սկսում է գործել իշխանությունների հրամաններին հակառակ. նա ինքնակամ հեռանում է՝մի խումբ հնդկացի երեխաների և կանանց փրկելու համար։ Թշնամուն օգնելու համար նա դատապարտվում է մահապատժի, և նա հեռանում է յուրայիններից դեպի Նյու Մեքսիկոյի մերձակայքում գտնվող անապատ։ Այնտեղ նա հանդիպում է սպիտակ ծնողներից ծնված, բայց հնդկացիների մոտ մեծացած 10-ամյա մի տղայի, որը հեծնել է Ռոզա անունով դյուրագրգիռ ուղտ։ Այս փոքրիկ հնդկացինը չի կարողանում գտնել իր ցեղը և օգնություն է խնդրում զինվորից։ Միասին որոնումների մեկնելուց հետո նրանք ավելի ուշ հանդիպում են մի այրու և նրա դստեր հետ։

## Դերերում
* Ջեյմս Գարներ - կապրալ Քլինթ Քեյես
* Վերա Մայլզ - Դորիս Մաք-Իվեր
* Փեթ Հինգլ - կապիտան Ստյուարտ
* Մորգան Վուդվորդ - սերժանտ Ռեյնզ
* Ջոն Դոսեթ - սերժանտ Ուոլեր
* Քլեյ Օ'Բրայեն - Մարկ
* Ռոբերտ Փայն - լեյտենանտ Սամինզ
* Բրյուս Գլովեր - Շրեյդեր
* Քեն Սվոֆորդ - շարքային Դիքսոն
* Ջեյ Սիլվերհիլս - Ջիմի Վոլֆ
* Էնդրյու Փրայն - կապլան Ջոն Քեփլեն
* Ջոդի Ֆոսթեր - Մարթա Մաք-Իվեր
* Ուոլթեր Բրուք - բժիշկ
* Ռուդի Դիազ - ապաչի
* Ջոն Ս. Ֆլին III - կովբոյ

## Նկարահանումներ
Ֆիլմի առանձին տեսարաններ նկարահանվել են Կանաբ կիրճում, Գեփում, Կանաբ կինո-ֆորտում և Ուտայում։

## Արձագանքներ
Ֆիլմը հյուսիսամերիկյան կինովարձույթում հավաքել է մոտ 2 միլիոն դոլար։

## Ծանոթագրություններ

## Արտաքին հղումներ
*  
* Ֆիլմի մասին Film.com կայքում 
* 
* 
* 
* James Garner Interview on the ''Charlie Rose Show'' 
* James Garner interview at Archive of American Television

Կատեգորիա:1970-ականների ամերիկյան ֆիլմեր
Կատեգորիա:1970-ականների անգլերեն ֆիլմեր
Կատեգորիա:1973 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան վեստերն ֆիլմեր
Take Your Time

**«Take Your Time»**, ամերիկացի քանթրի երգիչ և հեղինակ-կատարող Սեմ Հանթի երգը, որը թողարկվել է 2014 թվականի նոյեմբերի 24-ին՝ որպես նրա դեբյուտային «Montevallo» (2014) ստուդիական ալբոմի երկրորդ սինգլ։ Երգը հասել է ամերիկյան Billboard Country Songs հիթ-շքերթի առաջին հորիզոնականին։ Երգի հեղինակներն են Սեմ Հանթը, Շեյն Մաքանալին և Ջոշ Օսբորնը։ Երգը դարձել է Հանթի երկրորդ անընդմեջ հիթը, որը հասել է Billboard Hot Country Songs քանթրի հիթ-շքերթի առաջին հորիզոնականին (2015 թվականի փետրվարին)։

## Պատմություն
«Take Your Time» հասել է Hot 100 հիթ-շքերթի 20-րդ հորիզոնականին և Billboard-ի քանթրի երաժշտության Hot Country Songs ամերիկյան հիթ-շքերթի առաջին հորիզոնականին (դարձել է երգչի 2-րդ չարթոփերը քանթրի երաժշտության ժանրի այս հիմնական հիթ-շքերթում «Leave the Night On» երգից հետո, (որին հաջորդել են «House Party», «Body Like a Back Road» երգերը)։

## Արձագանքներ
Կոմպոզիցիան, ընդհանուր առմամբ, հավանության է արժանացել երաժշտական փորձագետների և մեկնաբանների կողմից ինչպիսիք են՝ Allmusic, *[[Country Weekly]]*, *[[Taste of Country]]*, *For The Country Record*։

## Կոմերցիոն հաջողություն
«Take Your Time» երգն զբաղեցրել է 55-րդ հորիզոնականը ԱՄՆ Billboard Country Airplay քանթրի երաժշտության հիթ-շքերթում 2014 թվականի նոյեմբերի 29-ից։ Երգը նաև զբաղեցրել է 35-րդ հորիզոնականը Hot Country Songs քանթրի հիթ-շքերթում 2014 թվականի նոյեմբերի 15-ի թողարկման մեջ և հասել է առաջին հորիզոնականին 2014 թվականի փետրվարի 21-ին։ Երգն զբաղեցրել է 93-րդ հորիզոնականը Billboard Hot 100 բազմաժանր հիթ-շքերթում 2015 թվականի հունվարի 17-ի համարում և հասել է 20-րդ հորիզոնականին՝ դառնալով Հանթի երկրորդ ամենահաջող սինգլը Billboard Hot 100-ում։ Երգը նաև զբաղեցրել է Billboard Adult Pop Songs-ի 40-րդ հորիզոնականը 2015 թվականի ապրիլի 25-ի թողարկման մեջ։ Երգը դարձել է քրոսովեր, որը հայտնի է դարձել տարբեր փոփ-հիթ-շքերթներում հունիսին՝ 2015 թվականի հունիսի 13-ից սկսած շաբաթվա ընթացքում հայտնվելով Billboard Pop Songs-ի 37-րդ հորիզոնականում և Billboard Adult Contemporary-ի 28-րդ հորիզոնականում։ Երգը հավաստագրվել է RIAA ոսկե կարգավիճակով 2015 թվականի մարտի 11-ից, իսկ 2015 թվականի ապրիլի 14-ին՝ պլատինե կարգավիճակով, 2015 թվականի օգոստոսի 7-ից՝ կրկնակի պլատինե կարգավիճակով։ Սինգլի տպաքանակը ԱՄՆ-ում 2016 թվականի մարտին հասել է 2 միլիոն օրինակի։

## Հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 

Կատեգորիա:Սեմ Հանթի երգեր
Իմ անունը Անդրեա է

***Իմ անունը Անդրեա է*** (), Փրաթիբհա Փարմարի 2022 թվականին նկարահանած վավերագրական ֆիլմը, որը պատմում է Ֆեմինիզմի երկրորդ ալիքի և հանրային գործիչ Անդրեա Դվորկինի մասին։ Այն պատմում է Դվորկինի կյանքի պատմությունը արխվային նյութերի և դերասանական խաղի հիբրիդի միջոցով, որը խաղում են հինգ դերասանուհիներ՝ Ամանդլա Սթենբերգը, Սոկոն, Անդրեա Լուիզ Ռայսբորոն, Էշլի Ջադը և Քրիստին Լահտին։ Ֆիլմի պրեմիերան կայացել է Թրիբեքա կինոփառատոնի ժամանակ և մեծապես գնահատվել է քննադատների կողմից։

## Բովանդակություն
*Իմ անունը Անդրեա է* ֆիլմը պատմում է Անդրեա Դվորկինի կյանքն արխիվային նկարահանումների և դերասանական խաղի միջոցով։ Նրա կյանքի տարբեր տարիները ներկայացնում են հինգ դերասանուհիներ։ Ամանդլա Սթենբերգը և Սոկոն ներկայացնում են Անդրեային երիտասարդ տարիքում, երբ նա հետաքրքրված էր գրականությամբ ու քաղաքականությամբ։  Անդրեա Լուիզ Ռայսբորոն ներկայացնում է նրա կյանքն Ամստերդանում, Էշլի Ջադը և Քրիստին Լահտին խաղում են Դվորկինին ավելի ավագ տարիքում, երբ նա հանրային գործիչ է դարձել։

Ֆիլմում ներկայացված են Դվորկինի կյանքի իրադարձությունները, այնպիսիք, ինչպիսիք են նրան երկու տղամարդ բժիշկների կողմից սեռական բռնության ենթարկելը Նյու Յորքի կանանց բանտում, նրա ընկերությունը Ալեն Գինզբերգի հետ, նրա ամուսնությունն ու բռնությունով լի կյանքը Ամստերդամում, կենտրոնացումը գրելու ուղղությամբ, հանրային ելույթները, համագործակցությունը Քեթրին Մաքքիննոնի հետ, 1999 թվականին բռնաբարությունը Փարիզում և սիրային երկար հարաբերությունները Ջոն Սթոլթենբերգի հետ։ Արխիվային նկարահանումներն ընդգրկում են Դվորկինի մանկությունն իր ընտանիքի հետ և մասնակցությունը *The Phil Donahue Show* և *After Dark* հեռուստահաղորդումներին։ Ֆիլմում հղումներ կան նաև ֆեմինիստական ժամանակակից հարցերին, ինչպիսիք են Սառա Էվերարդի և Սաբինա Նեսայի սպանությունները։

## Արտադրություն
Ֆիլմի ռեժիսորը *Ms.* ամսագրի հետ զրույցում նշել է, որ իրեն ութ տարի է պետք եղել՝ վավերագրական ֆիլմը նկարահանելու համար։ Նրա առաջին քայլը եղել է Անդրեա Դվորկինի պատումի հիման վրա սցենար գրելը։ Գլխավոր պրոդյուսերներից է եղել Գլորիա Սթայնեմը, երաժշտությունը հեղինակել է Նիթին Սոունին։

## Թողարկում
Ֆիլմի պրեմիերան ԱՄՆ-ում կայացել է 2022 թվականի հունիսին, Թրիբեքա կինոփառատոնի ընթացքում, և Շեֆիլդ վավերագրական կինոյի փառատոնին Մեծ Բրիտանիայում։

## Քննադատական արձագանքներ
Քննադատները հիմնականում դրական են արձագանքել ֆիլմի հիբրիդային ոճին։ *[[The New Yorker]]*-ի հեղինակ Ռիչարդ Բրոդին ֆիլմը «խորապես ազդող» է անվանել, իսկ *The London Magazine*-ն այն անվանել է «հուզական և հզոր»։ *IndieWire*-ի գրախոսականը ևս գնահատել է ֆիլմը։

## Ծանոթագրություններ

## Արտաքին հղումներ
* 
* Պաշտոնական կայք

Կատեգորիա:2022 ֆիլմեր
Կատեգորիա:Ֆեմինիստական ֆիլմեր
Հոբիթ ֆիլմ

**«Հոբիթ»** (), ռեժիսոր Փիթեր Ջեքսոնի կողմից բեմադրված, երեք ֆիլմերից բաղկացած շարք, որի մասերը միմյանց կապված են մեկ սյուժեով։ Ջոն Ռ. Ռ. Թոլքինի  «Հոբիթ , կամ գնալն ու գալը» պատմվածքի ադապտացիա է։

Եռագրությունը բաղկացած է հետևյալ ֆիլմերից.

* «Հոբիթ։ Անսպասելի ճանապարհորդություն» (անգլ.՝ ),
* «Հոբիթ։ Սմոգի պարապուտը» (անգլ.՝ ),
* «Հոբիթ։ Հինգ զորքերի ճակատամարտը» (անգլ.՝ )։

«Մատանիների տիրակալը» ֆիլմի եռագրության ժամանակագրական հաջորդական նախադրյալն է։

## Եռագրություն
Ֆիլմերը Թոլքինի «Հոբիթ, կամ գնալն ու գալը» ֆիլմի ազատ ադապտացիաներ են։ Դրանք մեզ պատմում են հոբիթ Բիլբո Բեգինսի և տասներեք թզուկների Միայնակ լեռ տանող ճանապարհին արկածների մասին, ինչպես նաև հանդիսանում են  «Մատանիների տիրակալը» ֆիլմի եռերգության նախապատմությունը։ «Հոբիթ» եռերգության ֆիլմերը հանդիսատեսի և քննադատների կողմից շատ ավելի սառն են ընդունվել, քան «Մատանիների տիրակալը», որը մի շարք նշանակալից մրցանակներ է ստացել համաշխարհային կինոյում։

### [[Հոբիթ։ Անսպասելի ճանապարհորդություն|«Հոբիթ։ Անսպասելի ճանապարհորդություն»]]
«Հոբիթ։ Անսպասելի ճանապարհորդություն» ֆիլմի համաշխարհային պրեմիերան կայացել է 2012 թվականի  նոյեմբերի 28 -ին  Վելինգտոնում, Նոր Զելանդիա։  Դեկտեմբերի 12-ին ֆիլմը թողարկվել է Նոր Զելանդիայում, դեկտեմբերի 13-ին ՝ Մեծ Բրիտանիայում, դեկտեմբերի 14-ին՝ ԱՄՆ-ում,իսկ դեկտեմբերի 19-ին՝ Ռուսաստանում։

### [[Հոբիթ։ Սմոգի պարապուտը|«Հոբիթ։ Սմոգի պարապուտը»]]
Ֆիլմի սյուժեն պատմում է թզուկների՝ հրաշագործ Գենդալֆ Մոխրագույնի և հոբիթ Բիլբոյի նոր արկածների մասին, ովքեր, անցնելով լեռները, փրկվում են Բեորնում իրենց հետապնդող օրկերից (որոնց գլխավորում է սարսափելի Բոլգը)։ Անվտանգ ուղեկցելով թզուկներին և հոբիթին դեպի հյուսիս՝ կախարդը ճանապարհորդում է դեպի Դոլ Գուլդուր ամրոց, որտեղ հանդիպում է Նեկրոմաներին, որը պարզվում է, որ Սաուրոնն է, մինչդեռ թզուկներն ու Բիլբոն մոլորվում են Լիխոլեսիեում։ Այնտեղ նրանք կռվում են հսկա սարդերի դեմ, իսկ հետո գերի են վերցվում Թրանդուիլի էլֆերի կողմից։ Բիլբոյի հնարամտության շնորհիվ բոլորին հաջողվում է փախչել բանտից և հասնել Էսգարոթ լճային քաղաք։

Բազմաթիվ դժվարություններից հետո թզուկները վերջապես հասնում են Էրեբոր՝ իրենց նախկին թագավորություն։ Բիլբոն մտնում է Միայնակ լեռան քարանձավները, որտեղ վիշապ Սմաուգը պահպանում է անթիվ հարստություններ։ Կախարդական մատանին օգնում է հոբիթին փախչել վիշապից։

### [[Հոբիթ։ Հինգ զորքերի ճակատամարտը|«Հոբիթ։ Հինգ զորքերի ճակատամարտը»]]
Սմաուգը թռչում է դեպի Կղզային քաղաք, և մոտենում է օրքերի հսկայական բանակը՝ Ազոգի հրամանատարությամբ, շուտով կսկսվի Հինգ բանակների ճակատամարտը։

Երրորդ մասի համաշխարհային պրեմիերան՝ «Հոբիթ. հինգ բանակների ճակատամարտը», կայացել է  2014 թվականի դեկտեմբերի 1-ին։

## Ծանոթագրություններ

Կատեգորիա:2014 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմաշարեր
Կատեգորիա:Անգլերեն ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ջոն Ռոնալդ Ռուել Թոլքինի ստեղծագործությունների էկրանավորումներ
Կատեգորիա:Փիթեր Ջեքսոնի ֆիլմեր
Օքսանա Սուպրուն

**Օքսանա Ալեքսանդրովնա Սուպրուն** (), ուկրաինացի խորհրդային քանդակագործ, Ուկրաինական ԽՍՀ արվեստի վաստակավոր գործիչ (1964)։

## Կենսագրություն
Ծնվել է 1924 թվականի հոկտեմբերի 14-ին, Ումանում։ 1951 թվականին ավարտել է Կիևի գեղարվեստի ինստիտուտը, սովորել Գալինա Պետրաշևիչի և Մաքս Գելմանի մոտ։
մինի|Իվան Ֆրանկոյի կիսանդրին Կիևի մետրոյի «Ունիվերսիստետ» կայարանում (1960)
## Ստեղծագործություններ
* «Պարտիզանուհին» (1951),
* «Բարեկամություն» (1954),
* «Երգ» (1955),
* «Կոլտնտեսուհին» (1957),
* «Ապագան» (1960),
* Իվան Ֆրանկոյի կիսանդրին Կիևի մետրոյի «Ունիվերսիստետ» կայարանում (1960),
* «Մտքեր» (1964),
* Զրահապատ գնացքի հրամանատար Լյուդմիլա Մոկիևսկայայի դիմանկարը (1965),
* «Դաշտային արքայադուստր» (1966-1967),
* «Երկրագործ» (1969),
* Հուշահամալիր բանաստեղծ Նիկոլայ Շպակի հիշատակին (1975),
* «Ամառ» (1976),
* «Բերքահավաք» (1978),
* «Մարմնամարզուհիներ» (1980-1981)։

Անատոլի Բելոստոցկու հետ ստեղծված ստեղծագործություններ՝
* «Տարաս Շևչենկո» (օրգանական ապակի, Վասիլի Բորոդայի և Անատոլի Բելոստոցկու հետ համահեղինակությամբ, 1948),
* Շևչենկոյի պատկերաքանդակը (գիպս, 1948),
* Սյուժետային խումբը «Կռվից առաջ Բոգդան Խմելնիցկի, Մաքսիմ Կրիվոնոս և Իվան Բոգուն» (1954)։

### Հուշարձաններ
* Հայրենական մեծ պատերազմում զոհված համագյուղացիների հիշատակի հուշարձան Զոլոչևում (1951),
* 1919 թվականի Բաշտանի ապստամբության մասնակիցների հուշարձանը Նիկոլաևի մարզի Բաշտանկա քաղաքատիպ ավանում,
* Իվան Ֆրանկոյի հուշարձանը Կիևում (բացվել է 1956 թվականի օգոստոսի 28-ին),
* Տարաս Շևչենկոյի հուշարձանը Օդեսայում (1966),
* Վլադիմիր Լենինի հուշարձանը Չեռնիգովում (1967),
* Վլադիմիր Լենինի հուշարձանը Կամենեց-Պոդոլսկում (Գալինա Կալչենկոյի և Անատոլի Բելոստոցկու համահեղինակությամբ, բացվել է 1970 թվականի ապրիլի 14-ին, ապամոնտաժվել 1992 թվականի օգոստոսի 18-ին)։

## Ընտանիք
* Մայր՝ Գալինա Պետրաշևիչ (1903-1999), ուկրաինացի քանդակագործ, Ուկրաինական ԽՍՀ ժողովրդական նկարիչ։
* Ամուսին՝ Անատոլի Բելոստոցկի (1921-1993), ուկրաինացի քանդակագործ, Ուկրաինական ԽՍՀ ժողովրդական նկարիչ։
* Որդի՝ Սերգեյ Բելոստոցկի (1952-2003), ուկրաինացի նկարիչ-մոնումենտալիստ, գծանկարիչ։

## Պարգևներ
* «Պատվո նշան» շքանշան (24.11.1960)

## Գրականություն
* Супрун Оксана Олександрівна // Мистецтво України: Біографічний довідник / упорядн.: А. В. Кудрицький, М. Г. Лабінський. За ред. А. В. Кудрицького. — К. : «Українська енциклопедія» ім. М. П. Бажана, 1997. — С. 570—571 — ISBN 5-88500-071-9.
* Супрун Оксана Олександрівна // Митці України: Енциклопедичний довідник / за ред. А. В. Кудрицького. — К. : «Українська енциклопедія» ім. М. П. Бажана, 1992. — С. 563 — ISBN 5-88500-042-5.
* Супрун Оксана Олександрівна // Словник художників України / за ред. М. П. Бажана (відп. ред.) та ін. — К. : Головна редакція Української Радянської Енциклопедії, 1973. — С. 223.
* Супрун Оксана Олександрівна // Українська Радянська Енциклопедія. — 2-ге видання. — Т. 11. — Кн. 1. — Київ, 1984. — С. 70.

## Ծանոթագրություններ

Կատեգորիա:Խորհրդային քանդակագործներ
Կատեգորիա:Ուկրաինացի կին քանդակագործներ
Կատեգորիա:Ուկրաինական ԽՍՀ արվեստի վաստակավոր գործիչներ
Կատեգորիա:Ուկրաինայի քանդակագործներ
Կատեգորիա:Բնօրինակում անաղբյուր հոդվածներ
Վիյան Փեյման

**Վիյան Փեյման** (, *ծնյալ* Գյուլստան Թալի Ցինգանլո), քուրդ երգչուհի և Կանանց ինքնապաշտպանական ջոկատներից մեկի (Yekîneyên Parastina Jin - YPJ) մարտիկ։ 2015 թվականին զոհվել է Սիրիայում Իրաքի և Լևանտի իսլամական պետության (ԻԼԻՊ ) ահաբեկիչների դեմ մարտնչելիս։

## Կենսագրություն
Ծնվել է Իրանի Մակու քաղաքում։ Սիրիայում քաղաքացիական պատերազմի սկսվելուց առաջ աշխատել է որպես ուսուցչուհի և, բացի այդ, քրդական ժողովրդական երաժշտության ոճով երգեր է հորինել ու կատարել։ Համբավվել է որպես *dengbêj*՝ ժողովրդական երգիչ և ասացող, ով գովերգել է քուրդ ժողովրդի պայքարը իսլամական պետության դեմ Ռոջավայում տեղի ունեցած բախումների ժամանակ և այդ պայքարում ընկած մարտիկներին։

Մարտերի մասնակցելիս Վիյանը երկու անգամ վիրավորվել է և երկու անգամն էլ բուժվելուց հետո վերադարձել է մարտադաշտ, շարունակել պայքարը։ NBC News-ի թղթակցին նա ասել է, որ ինքը մարտնչել է Կոբանեի մերձակայքում՝ հանուն Մերձավոր Արևելքի կանանց ազատ ապրելու իրավունքի։ «Մենք կանգնած ենք այստեղ և տղամարդկանց հավասար մարտնչում ենք Մերձավոր Արևելքում, որտեղ կանանց ավանդաբար թերագնահատում են՝ համարելով ոչ լիարժեք մարդ։ Մենք կանգնած ենք այստեղ՝ որպես մեր տարածաշրջանի բոլոր կանանց ուժի խորհրդանիշ»։

Վիյան Փեյմանը զոհվել է Իսլամական պետության դեմ մղված կռիվներից մեկում 2015 թվականի ապրիլի 6-ին. Սիրիա-թուրքական սահմանի մոտ գտնվող Սերե Քանիե քաղաքի մերձակայքում։ Նրա աճյունը հողին են հանձնելԴերբեսի քաղաքի նահատակաց գերեզմանատանը, որը կրում է Շեհիդ Ռուստեմ Քուդիի անունը։ Աշխարհի տարբեր ծայրերում ապրող բազմաթիվ արվեստագետներ Վիյան Փեյմանին նվիրված երկեր են ստեղծել։ Քուրդ երաժիշտ Շահրիյար Ջամշիդին նրա հիշատակին է ձոնել 2020 թվականին թողարկած My Sunset-Land ROJAVA ալբոմում ընդգրկած «Viyan» կոմպոզիցիան, որտեղ գովերգում է իրանցի քուրդ երգչուհուն, ով համարձակվել է ընդվզել նաև Իրանում կին արվեստագետների գործունեությունը սահմանափակող օրենքների դեմ

## Ծանոթագրություններ

## Աղբյուրներ
* Վիյան Փեյմանը երգում է Քոբանիում

Կատեգորիա:Քուրդ երգչուհիներ
Կատեգորիա:21-րդ դարի երգչուհիներ
Կատեգորիա:Կին կոմպոզիտորներ
Կատեգորիա:Կանայք պատերազմում
Շատ տարօրինակ դրախտ

**«Շատ տարօրինակ դրախտ»** (, հայտնի է նաև որպես **«Կախարդական ֆիլմ 3»** (), Nickelodeon հեռուստաալիքի ամերիկյան հեռուստատեսային ֆիլմը, որը նկարահանվել է «Կախարդական հովանավորներ» անիմացիոն շարքի հիման վրա։ Երրորդ ֆիլմն է, որը հիմնված է այս անիմացիոն շարքի վրա։ Թողարկվել է 2014 թվականի օգոստոսի 2-ին ԱՄՆ-ում։ DVD-ն թողարկվել է 2014 թվականի հոկտեմբերի 28-ին, Blu-ray-ը՝ 2015 թվականի դեկտեմբերի 4-ին։

## Սյուժե
Ամառ է։ Թիմիի ծնողները մեկնում են Հավայան կղզիներ։ Ինքը՝ Թիմին, ստիպված է հրաժարվել ուղևորությունից, քանի որ նրան հանձնարարված է լուրջ առաջադրանք. նա պետք է պահպանի կախարդական աշխարհի ամենակարևոր արտեֆակտը՝ Աբրակադաբրիումը, որն իր մեջ է կենտրոնացնում Փերիների աշխարհի ողջ կախարդանքը։

Թիմին իսկապես ցանկանում է գնալ Հավայան կղզիներ, և երբ իմանում է, որ իր ընտանիքն ու ընկերները նրա օգնության կարիքն ունեն, ուրախությամբ մեկնում է։ Քրոքերը և Ֆուպն իմանում են Թիմին Հավայան կղզիներում է Աբրակադաբրիումի հետ միասին, և մշակում են արտեֆակտը գողանալու և փերիների աշխարհին տիրելու ծրագիր։ Թիմին, Տուտիի  և փերիների ստիպված են լինում իրենց բոլոր ջանքերն ուղղել Քրոկերին և Ֆուպին կանգնեցնելուն։

Ֆիլմի վերջում Թիմին դառնում է փերի, ինչպես Վանդան, Կոսմոն և Պուֆը։

## Դերերում
* Դրեյք Բել - Թիմի Թյորներ
* Դանիելա Մոնե - Տուտտի
* Դարան Նորիս - Կոսմո (հնչյունավորում), Թիմմիի հայրը
* Սյուզան Բլեքսլի - Վանդա (հնչյունավորում)
* Թարա Սթրոնգ - Թիմի Թյորներ (փերի) և Պուֆ (հնչյունավորում)
* Մարկ Գիբոն - Յորգեն Ֆոն Սթրենգլ
* Դեյվիդ Լյուիս - Դենզել Քրոկեր
* Թերիլ Ռոթերի - Թիմիի մայրը
* Դեյվ Վեյգել - Վիկկի
* Քարթեր Հաթինգս - Մարտի
* Էլլա Անդերսոն - Միտզի
* Էրիկ Բոուսա - Ֆուպ (հնչյունավորում)
* Սքոթ Բայո - Ֆուպ (դեր)
* Թոնի Ալկանտար - Էդ Լեդլի

## Արտադրություն
Նկարահանումները տեղի են ունեցել 2 վայրում՝ Վանկուվերում (Կանադա) և Օահու կղզու հյուսիսային ափին (Հավայան կղզիներ)։

## Վարկանիշ
Պրեմիերայի շաբաթում ֆիլմն ունեցել է 2,8 միլիոն դիտում։ IMDb-ում այն ունի 4,7/10 գնահատական։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան հեռուստաֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Կանադական ֆենտեզի ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում Հավայիում
Something in the Water

**«Something in the Water»**, ամերիկացի քանթրի երգչուհի Քերի Անդերվուդի երգը, որը թողարկվել է որպես 1-ին սինգլ նրա  լավագույն հիթերի «Greatest Hits: Decade Number 1» (2014) առաջին հավաքածուից։ Երգը գրել են ինքը՝ Անդերվուդը, Chris DeStefano-ն, Brett James-ը, պրոդյուսերը եղել է Mark Bright-ը։ Սինգլը հասել է Hot Country Songs քանթրի հիթ-շքերթի առաջին հորիզոնականին (Քերրի Անդերվուդի համար դառնալով նրա 14-րդ չարթոփերը) և Hot Christian Songs-ի թիվ 1-ին հորիզոնականին։ 2015 թվականի փետրվարի 8-ին երգն արժանացել է «Գրեմմի» մրցանակի  57-րդ մրցանակաբաշխության ժամանակ Լավագույն քանթրի սոլո կատարում անվանակարգում։

## Պատմություն
«Something in the Water» երգն ստացել է դրական արձագանքներ երաժշտական քննադատությունից, ներառյալ այնպիսի հրապարակումներ, ինչպիսիք են՝ *[[Rolling Stone]]*, *[[Billboard (magazine)|Billboard]]*, *[[Music Times]]*, *[[:en:All Access|All Access Music]]*, AXS, *[[Taste of Country]]*, *Popdust*։

Երգը Billboard Hot Christian Songs քրիստոնեական երաժշտության հիթ-շքերթում նորամուտը կատարել է առաջին հորիզոնականում՝ դառնալով նրա առաջին չարթփոփերը։ Այն  Billboard Hot 100 հիթ-շքերթում նորամուտը կատարել է 24-րդ հորիզոնականում։ Երգը 7 շաբաթ եղել է Hot Country Songs քանթրի հիթ-շքերթի առաջին հորիզոնականում (երրորդ արդյունքը երգչուհիների շրջանում) և 20 շաբաթ գլխավորել է քրիստոնեական Hot Christian Songs հիթ-շքերթը (ռեկորդ կանանց շրջանում)։ Մինչև 2015 թվականի փետրվարի 19-ը սինգլի ընդհանուր տպաքանակը ԱՄՆ-ում կազմել է 860,000 օրինակ։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Քերի Անդերվուդի երգեր
Փորթլենդի փարոս

**Փորթլենդի փարոս** (), փարոս, որը գտնվում է ԱՄՆ-ի Մեն նահանգի Փորթլենդ նավահանգիստ տանող փոքրիկ հրվանդանի վրա։ Վարչականորեն պատկանում է Քեմբերլենդ շրջանի Քեյփ Էլիզաբեթ քաղաքին։ Կառուցվել է 1791 թվականին։ Մենի ամենահին փարոսն է։ Ավտոմատացված է  1989 թվականին։

## Պատմություն
Շինարարությունը սկսվել է 1787 թվականին Ջորջ Վաշինգտոնի հրահանգով և ավարտվել է 1791 թվականի հունվարի 10-ին՝ իր ստեղծած 1500 դոլար արժողությամբ հիմնադրամի միջոցով։ Սկզբում լուսավորության համար օգտագործվել են կետային յուղի լամպեր, որոնք 1855 թվականին փոխարինվել են Ֆրենել ոսպնյակներով։ Որոնք, իրենց հերթին, փոխարինվեցին օդային փարոսներով 1958 թվականին։

1787 թվականին, երբ Մենը դեռ Մասաչուսեթսի մի մասն էր, Ջորջ Վաշինգտոնը վարձեց երկու մասոն Ֆալմութից (ներկայիս Փորթլենդ)՝ Ջոնաթան Բրայանթին և Ջոն Նիկոլսին։ Նա նրանց 4 տարի ժամանակ է տվել փարոսը կառուցելու համար և հանձնարարել է հնարավորինս խնայել դրա կառուցման ընթացքում, քանի որ աշտարակը կառուցվել է փլատակների տակ։ Ի սկզբանե նախատեսվում էր կառուցել 17,7 մետր բարձրությամբ շենք, սակայն դա բավարար չէր, և բարձրությունը հասցվեց 23,8 մետրի։ Օգոստոսի 10-ին ԱՄՆ Կոնգրեսը հավանություն է տվել փարոսի կառուցման համար 1500 դոլարի հատկացմանը։ 1790 թվականին աշտարակի կառուցումը ավարտվեց, իսկ 1791 թվականի հունվարի 10-ին փարոսը պաշտոնապես բացվեց։

Երբ Halfway Rock փարոսը շահագործման հանձնվեց, Փորթլենդի  փարոսը դարձավ իր կարևորությունը, և նրա աշտարակը կրճատվեց 6 մետրով 1883 թվականին։ Սակայն նավաստիների բողոքներից հետո աշտարակի նախկին բարձրությունը վերականգնվել է 1885 թվականին։ Խնամակալ տունը կառուցվել է 1891 թվականին։

Այդ ժամանակից ի վեր աշտարակը քիչ է փոխվել, այսօր նրա բարձրությունը գետնից 24,4 մետր է, իսկ ծովի մակարդակից՝ 31 մետր։ Փարոսը ավտոմատացվել է ԱՄՆ առափնյա պահպանության կողմից 1989 թվականին։

Փարոսում օգտագործվող Ֆրենելի բնօրինակ ոսպնյակները պահվում են փարոսի կողքին գտնվող պահապանի տանը գտնվող փոքրիկ թանգարանում։

Փարոսը 1973 թվականին ավելացվել է Պատմական վայրերի ազգային ռեգիստրում։

## Մշակույթի և արվեստի գործերում
Էդվարդ Հոփերը փարոսը նկարել է 1927 թվականին։ Նրա նկարը գտնվում է Բոստոնի կերպարվեստի թանգարանում։

Փորթլենդ փարոսի ձնառատ տեսարանը ցուցադրվել է 1999 թվականի «Ձյունը ընկնում է մայրիների վրա» դրամայում։

Նրան կարելի է տեսնել նաև 1999 թվականին նկարահանված «Ուղերձ շշով» ֆիլմում։

Փորթլենդի փարոսը հայտնվեց Marvel հեռուստասերիալի Agents of SHIELD-ի հինգերորդ, վեցերորդ և յոթերորդ սեզոններում, որտեղ թաքցնում էր ստորգետնյա SHIELD բազան, որն օգտագործվում էր ցամաքային գործողությունները վերահսկելու համար։

## Պատկերասրահ

Պատկեր:Portland Head Lighthouse (1917).jpg|Փարոսը 1917 թվականին
Պատկեր:Portland Head Light 1933.jpg|Փարոսը 1933 թվականին
Պատկեր:Portlandheadlight2.jpg|Փարոսը 2009 թվականին
Պատկեր:PortlandHeadLightLens.JPG|Օրիգինալ Ֆրենել ոսպնյակ


## Ծանոթագրություններ

## Արտաքին հղումներ
*Փարոսի պաշտոնական կայքը
*Փարոսի լուսանկարները

Կատեգորիա:Մեն
Կատեգորիա:Փարոսներ այբբենական կարգով
Կատեգորիա:Փարոսներ ըստ երկրի
Shotgun Rider

**«Shotgun Rider»**, ամերիկացի քանթրի երգիչ և հեղինակ-կատարողի Թիմ Մաքգրոյի երգը, որը թողարկվել է 2014 թվականի սեպտեմբերի 8-ին որպես երրորդ սինգլ նրա *[[Sundown Heaven Town]]* ստուդիական ալբոմից (2014)։ Երգը հասել է Billboard Country Songs ամերիկյան հիթ-շքերթի առաջին հորիզոնականին։ Երգի հեղինակներն են՝ Marv Green, Hillary Lindsey, Troy Verges։

## Պատմություն
«Shotgun Rider» *Billboard Country Airplay* հիթ-շքերթում հայտնվել է 2014 թվականի սեպտեմբերի 20-ին՝ զբաղեցնելով 51-րդ հորիզոնականը։ 2014 թվականի հոկտեմբերի 4-ին ընդգրկվել է *Billboard Hot Country Songs* հիթ-շքերթում՝ զբաղեցնելով 25-րդ հորիզոնականը։ «Shotgun Rider»-ը հասել է Billboard Hot Country Songs քանթրի երաժշտության ամերիկյան հիթ-շքերթի առաջին և Billboard Hot 100-ի 38-րդ հորիզոնականին։ Սինգլը հավաստագրվել է Recording Industry Association of America-ի ոսկե կարգավիճակով 2015 թվականի հունվարին։ 2015 թվականի սեպտեմբերին ԱՄՆ-ում տպաքանակը հասել է 665,000 օրինակի։

Երգը ստացել է դրական արձագանքներ երաժշտական քննադատների կողմից, այդ թվում՝ *Taste of Country*,*[[Billboard]]*, *[[radio.com]]*։

## Երաժշտական տեսահոլովակ
Երաժշտական տեսահոլովակի ռեժիսորը Բենեթ Միլլերն է, իսկ պրեմիերան կայացել է 2014 թվականի հոկտեմբերին։

## Հիթ-շքերթներ

### Տարեվերջյան հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:Թիմ Մաքգրոյի երգեր
Կանանց ինքնապաշտպանական ջոկատներ

**Կանանց ինքնապաշտպանական ջոկատներ** ( — YPJ), Սիրիական Քրդստանում գործող ժողովրդական աշխարհազոր՝ հիմնված 2012 թվականին՝ որպես ժողովրդական ինքնապաշտպանության ջոկատների՝ YPG-ի (Yekîneyên Parastina Gel) մի թևը։ YPJ-ն ու YPG-ն քրդական կոալիցիայի ռազմական թևն են, կոալիցիա, որը ղեկավարվում է Քրդական բարձրագույն խորհրդի կազմում ընդգրկված սիրիական ժողովրդավարական միության կողմից, որի հսկողության ներքո է փաստացի գտնվում Սիրիական Քրդստանի՝ Ռոջավայի տարածքի մեծ մասը։

YPJ-ն ու YPG-ն 2011 թվականից մասնակցում են Սիրիայում ծավալված քաղաքացիական պատերազմին՝ պաշտպանելով քրդաբնակ վայրերը։ Նրանց հիմնական թշնամին Իրաքի և Լևանտի իսլամական պետությունն է, որը գրավել է Ռոջավայից հարավ ընկած տարածքները։ 2014 թվականի վերջերին YPJ-ի ջոկատների կազմում մարտնչում էին 18-ից 40 տարեկան 7-10 հազար կին ռազմիկներ։

Կանանց ինքնապաշտպանական ջոկատները կարևոր դեր են խաղացել 2014 թվականի օգոստոսին Սինջար սարի համար մղված մարտերում՝ կոտորածից փրկելով բազմաթիվ եզդիների։ YPJ-ն ակտիվորեն մասնակցել է նաև Քոբանիի համար մղված կռիվներին։

Կանանց ինքնապաշտպանական ջոկատները, լինելով կանանց հզոր շարժման եզակի դրսևորում մի տարածաշրջանում, որտեղ կնոջ հասարակական ու հանրային դերն ավանդաբար զգալիորեն սահմանափակված է, առանձնահատուկ ուշադրության են արժանանում։

## Լուսանկարներ

Kurdish female fighter.jpg|
YPG fighter 2.jpg|
YPG à Kobané7.JPG|
YPJ fighters 2.jpg|


## Տես նաև
* Ալինա Սանչես
* Ռոժդա Ֆելաթ
* Վիյան Փեյման

## Ծանոթագրություններ

## Գրականություն
*

## Արտաքին հղումներ

Կատեգորիա:Կանանց կազմակերպություններ
Կատեգորիա:Սիրիայի քաղաքացիական պատերազմ
Կատեգորիա:Քաղաքական կուսակցությունների մարտական կազմակերպություններ
Անդրեա Կրեսպո

**Անդրեա Պրիսսիլա Կրեսպո Գրանդա** (, ), էկվադորցի գրող և բանաստեղծուհի։

## Կենսագրություն
Անդրեա Կրեսպոն ծնվել է 1983 թվականի հոկտեմբերի 4-ին, Գուայակիլում, Էկվադոր։ Կասա Գրանդեի համալսարանից ստացել է ստեղծագործական մատենագրության աստիճան։

2013 թվականի սեպտեմբերին Կրեսպոն հրատարակել է իր առաջին գիրքը՝ *L.A. Monstruo*-ն *Editorial Cadбver Exquisito* հրատարակչությունում։ Այս ստեղծագործությունում, վերարտադրելով Թորայի կառուցվածքը, Կրեսպոն անդրադառնում է կանացիության, առնականության և իշխանության հարցերին քաղաքականության մեջ իր գլխավոր հերոսի կյանքի միջոցով։

2016 թվականի հոկտեմբերին Կրեսպոն արժանացել է Էկվադորի պապական կաթոլիկ համալսարանի Աուրելիո Էսպինոսա Պոլիտա մրցանակի, որն ընտրել է Registro de la habitada-ն նրա 166 այլ աշխատանքներից։

Կրեսպոյի հաջորդ գիրքը՝ *Libro Hémbrico*-ն, հաղթել է Դեյվիդ Լեդեսմա Վասկեսի անվան ազգային պոեզիայի մրցույթում Էկվադորի մշակույթի տանը 2017 թվականի մարտին։ Գրքի բովանդակությունը վերաբերում է այնպիսի թեմաների, ինչպիսիք են մարմնի ընդունումը և կանացիությունը։

Կրեսպոն իր թեկնածությունն է առաջադրել 2013 թվականի խորհրդարանական ընտրություններում *Ruptura 25* ձախ ֆեմինիստական և սոցիալիստական շարժման կողմից, բայց չի անցել Էկվադորի Ազգային ժողով։

## Ստեղծագործություններ
* *L.A. Monstruo* (2013)
* *Registro de la habitada* (2016)
* *Libro Hémbrico* (2019)

## Ծանոթագրություններ

Կատեգորիա:Բանաստեղծներ այբբենական կարգով
Կատեգորիա:Էկվադորցի բանաստեղծուհիներ
Կատեգորիա:Էկվադորցի կին գրողներ
Կատեգորիա:Էկվադորցի ֆեմինիստներ
Օրշադ օշարակ

**Օրշադ օշարակ**, քաղցր օշարակ՝ պատրաստված նշից, շաքարից, վարդաջրից կամ նարնջի ծաղկի ջրից։ Սկզբնապես այն պատրաստել են գարու և նշի աղացած խառնուրդից։ Օշարակն ունի ընդգծված նշի համ և օգտագործվում է կոկտեյլների պատրաստման մեջ։ Օրշադ օշարակը կարևոր բաղադրիչ է Մաի Տաի և մի շարք այլ  կոկտեյլների համար։

## Պատմություն
Օրշադի մի վաղ բաղադրություն գտնվել է մի «Անգլիական և ավստրալական խոհանոցային գրքում»։

Դառը նուշը, որպես կանոն, պարունակում է բուսական ցիանիդ և մեծ քանակությամբ ընդունելիս կարող է մահացու լինել։ Այս պատճառով ժամանակակից օշարակները պատրաստում են միայն քաղցր նշից։ Այդպիսի օշարակային արտադրանքները ցիանական թթվի նշանակալի քանակ չեն պարունակում, ուստի լայն սպառման համար համարվում են անվտանգ, միայն թե մարդը ալերգիկ չլինի։

## Բառի ծագումը
*Օրշադ* բառը () ծագել է լատիներեն  'բառից՝ գարուց պատրաստված, թեև ֆրանսերենում գարին -ն է։ Կատալաներեն գարի բառը -ն է, որից էլ ծագել է իսպաներեն օրչատա ըմպելիքների անունը։ Այս երկու բառերի ծագումը նույնն է, թեև այսօր դրանք ընդհանուր բան իրար հետ չունեն և դրանցից ոչ մեկը չի ստացվում գարուց։

## Տարածաշրջանային գործածություն
thumb|Սումադայի շշեր

Թունիսում և Լիբիայում նմանատիպ օշարակի տարբերակը՝ ռոզատա անվամբ, սովորաբար մատուցվում է որպես զովացուցիչ՝ հարսանեկան և նշանադրության խնջույքներին՝ ի նշան ուրախության և  մաքրության, քանի որ ըմպելիքը սպիտակ է և ունի ծաղկային հաճելի բույր։ Այն տարբեր համեր է ունենում, ինչպես ավանդական նուշի համ, այնպես էլ բանանի, մանգոյի և պիստակի։ Սուրինամում «օրշադե» անունով մի նմանատիպ օշարակ կա՝ պատրաստված շաքարով ու քաղցր և դառը նշով։ Մալթայում ռուշատա օշարակը պատրաստվում է վանիլի բնահյութից և կարող է պարունակել մեխակ և դարչին։ Կիպրոսում և հունական Քիոս և Նիսիրոս կղզիներում նմանատիպ օշարակը հայտնի է սումադա անվամբ։ Սումադան ունի հնագույն պատմություն Կիպրոսում՝ սկսած հռոմեական ժամանակաշրջանից։ Այն, որպես էկզոտիկ ըմպելիք, Կիպրոսի Պետրոս Առաջին թագավորի կողմից մատուցվել է Կազիմիր III Մեծին՝ 1364 թվականին Լեհաստանում կազմակերպված Կրակովի կոնգրեսի ժամանակ։

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Աղանդեր
Կատեգորիա:Ըմպելիքներ
Կատեգորիա:Հեղուկ
Strip It Down

**«Strip It Down»**, ամերիկացի քանթրի երգիչ Լյուկ Բրայանի երգը, որը թողարկվել է որպես նրա «Kill the Lights» (2015) հինգերորդ ստուդիական ալբոմի 2-րդ պաշտոնական սինգլ։

## Պատմություն
Երգն ստացել է երաժշտական քննադատների և ինտերնետ-հրատարակությունների տարբեր արձագանքներ, օրինակ՝ *Country Universe*, *[[Taste of Country]]*։

Սինգլը Hot Country Songs հիթ-շքերթում նորամուտը կատարել է 19-րդ հորիզոնականում, Billboard Hot 100 հիթ-շքերթում՝ 81-րդ հորիզոնականում, ինչպես նաև Country Digital Songs հիթ-շքերթում՝ 5-րդ հորիզոնականում՝ 44,000 օրինակ տպաքանակով։ 2016 թվականի փետրվարին ԱՄՆ-ում տպաքանակը հասել է 779,000 օրինակի։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Ծանոթագրություններ

## Արտաքին հղումներ
*
Բոլորի պատերազմն ընդդեմ բոլորի

մինի
**«Բոլորի պատերազմը բոլորի դեմ»** (), սոցիալական փիլիսոփայության հայեցակարգ, որն առաջարկել է անգլիացի փիլիսոփա Թոմաս Հոբսը իր հայտնի «Լևիաթան» աշխատության մեջ։
մինի
Նա պնդում է, որ բնական վիճակում մարդիկ ապրում են միմյանց հետ մշտական պայքարի և պատերազմի մեջ՝ ռեսուրսների և իշխանության համար մրցակցության պատճառով։ Արդյունքում նման պայմաններում մարդկանց կյանքը դառնում է «միայնակ, ստոր, դաժան ու կարճ»։ Հոբսը կարծում էր, որ այս դաժանությունից խուսափելու համար մարդիկ պետք է իրենց իրավունքները փոխանցեն պետությանը։ Նա կարծում էր, որ պետությունը պետք է ունենա բռնության կիրառման մենաշնորհ, որպեսզի կարողանա պաշտպանել իր քաղաքացիներին ներքին ու արտաքին սպառնալիքներից։ Հոբսը պնդում էր, որ պետությունը պետք է լինի ուժեղ և կենտրոնացված, որպեսզի կարողանա արդյունավետորեն կատարել իր գործառույթները և կանխել հակամարտությունները հասարակության մեջ։

Այսպիսով, «Բոլորի պատերազմը բոլորի դեմ»-ը Հոբսի նախազգուշացումն է, որ առանց պետության և կառավարության մարդիկ չեն կարող ապրել խաղաղ և անվտանգ, և որ պետության ստեղծումը անհրաժեշտ պայման է կարգուկանոնի ապահովման և հասարակության բոլոր անդամների շահերի պաշտպանության համար։

## Ծանոթագրություններ

## Գրականություն
Государство и 'война всех против всех'.

Կատեգորիա:Լատիներեն բառեր և արտահայտություններ
Կատեգորիա:17-րդ դարի նորաբանություններ
Կատեգորիա:Քաղաքական փիլիսոփայություն
Կատեգորիա:Բարոյականության հասկացություններ
Կատեգորիա:Թևավոր խոսքեր
Կատեգորիա:Քաղաքական տերմինաբանություն
Կատեգորիա:Փիլիսոփայական տերմինաբանություն
Կատեգորիա:Փիլիսոփայական հասկացություններ
Կատեգորիա:Քաղաքագիտության տեսություններ
Կատեգորիա:Քաղաքական կոնցեպտներ
Speechless (երգ, Dan + Shay)

**«Speechless»**, ամերիկյան Dan + Shay քանթրի դուետի երգը, որը թողարկվել է 2018 թվականի օգոստոսի 6-ին Warner Bros. Nashville լեյբլում որպես նրանց «Dan + Shay» (2018) դեբյուտային ստուդիական ալբոմի երկրորդ սինգլ։ Որպես պրոմոսինգլ երգը ռադիոյով թողարկվել է 2018 թվականի մայիսի 18-ին։ Սինգլը հասել է առաջին հորիզոնականին *Country Airplay* ռադիոեթերային հիթ-շքերթում և առաջին հորիզոնականին *Hot Country Songs* ընդհանուր քանթրի հիթ-շքերթում, ԱՄՆ-ում ստացել է եռակի պլատինե հավաստագրում։

## Պատմություն
Երգը թողարկվել է 2018 թվականի օգոստոսի 6-ին որպես *Warner Bros. Nashville* լեյբլի երկրորդ սինգլ։

## Արձագանքներ
Երգը դրական արձագանքներ է ստացել երաժշտական քննադատների և առցանց հրատարակությունների կողմից, օրինակ՝ *Rolling Stone* ամսագրի լրագրող Ջոն Ֆրիմանից։

## Կոմերցիոն հաջողություն
«Speechless»-ը 2018 թվականի հունիսի 2-ին կատարել է նորամուտը ամերիկյան Hot Country Songs քանթրի հիթ-շքերթի 30-րդ հորիզոնականում և այնտեղ հասել է առաջին հորիզոնականին 2018 թվականի դեկտեմբերի 1-ին՝ դառնալով դուետի առաջին չարթփոփերը։ Այն մնացել էառաջին հորիզոնականում ութ շաբաթ։ «Speechless»-ը 2018 թվականի օգոստոսի 18-ին կատարել է նորամուտը Country Airplay ռադիոեթերային հիթ-շքերթի 46-րդ հորիզոնականում, որտեղ հասել է առաջին հորիզոնականին 2018 թվականի դեկտեմբերի 22-ին։ Երգը 2018 թվականի դեկտեմբերի 22-ին հայտնվել է ամերիկյան Billboard Hot 100 բազմաժանր հիթ-շքերթի  95-րդ հորիզոնականում և 2019 թվականի հունվարին հասել է 24-րդ հորիզոնականին։ «Speechless» սինգլը պլատինե կարգավիճակով հավաստագրվել է 2019 թվականի ապրիլի 26-ին RIAA ասոցիացիայի կողմի ց։ Մինչև 2019 թվականի նոյեմբեր սինգլի տպաքանակը ԱՄՆ-ում հասել է 582,000 օրինակի։

## Երաժշտական տեսահոլովակ
Երգի երաժշտական տեսահոլովակը նկարահանել է ռեժիսոր Patrick Tracy-ն, իսկ պրեմիերան կայացել է 2018 թվականի մայիսի 18-ին սինգլի թվային թողարկման հետ միաժամանակ։ Տեսանյութում ներկայացված են կադրեր դուետի երկու անդամների՝ Դեն Սմայլսի (Dan Smyers) և Ջեյմս Շեյա Մունիի (James Shay Mooney)՝ 2017 թվականին տեղի ունեցած հարսանիքներից։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
*
Միա Մոթլի

**Միա Մոթլի** (, ), բարբադոսցի քաղաքական գործիչ։ Նա վարչապետի պաշտոնը ստանձնել է 2018 թվականի մայիսի 25-ին՝ 2018 թվականի մայիսի 24-ին կայացած խորհրդարանական ընտրություններում Բարբադոսի Լեյբորիստական կուսակցության հաղթանակից հետո։ Նա դարձավ առաջին կինը այս պաշտոնում և ութերորդ վարչապետը 1966 թվականին Բրիտանիայից անկախանալուց հետո՝ հաջորդելով Ֆրեյնդել Ստյուարտին։ Մինչ պաշտոնը ստանձնելը նա եղել է Բարբադոսի Լեյբորիստական կուսակցության առաջնորդը։

## Կենսագրություն
Միա Մոթլին ծնվել է 1965 թվականին։ 1994 թվականի խորհրդարանական ընտրություններում Բարբադոսի Լեյբորիստական կուսակցության հաղթանակից հետո նա հյուսիսարևելյան Սեն Միշել ընտրատարածքի կողմից ընտրվեց Բարբադոսի խորհրդարանի պատգամավոր։ Նույն թվականին, 29 տարեկանում, Օուեն Արթուրի կառավարման տարիներին դարձել է կրթության, երիտասարդության հարցերի և մշակույթի նախարար՝ դառնալով ամենաերիտասարդ նախարարը երկրի պատմության մեջ]։ 2001 թվականին նշանակվել է գլխավոր դատախազ և Ներքին գործերի նախարար՝ դառնալով այս պաշտոնները զբաղեցրած առաջին կինը։ 2008 թվականի խորհրդարանական ընտրություններից հետո նա դարձավ Բարբադոսի Լեյբորիստական կուսակցության առաջնորդը։ 2010 թվականի հոկտեմբերին կուսակցության ղեկավար ընտրվեց Օուեն Արթուրը։ Երկրորդ անգամ նա դարձավ Բարբադոսի Լեյբորիստական կուսակցության առաջնորդը 2013 թվականի խորհրդարանական ընտրություններից հետո։

Մոթլիի նախընտրական ծրագիրը ներառում էր արտաքին պարտքի վերակառուցում, առաջադեմ քաղաքականություն կրթական բնագավառում և այլ բարեփոխումներ։ Իր ընտրվելուց հետո Մոթլին հայտնել է 5 միլիարդ բարբադոսական դոլարի (մոտ 7,5 միլիարդ ԱՄՆ դոլար) պարտքի մասին, որը կազմում է երկրի ՀՆԱ-ի 175%-ը։ Արժույթի միջազգային հիմնադրամի գործադիր տնօրեն Քրիստին Լագարդը պատրաստակամություն է հայտնել վերակառուցել պարտքը։

2018 թվականի ընտրություններում Բարբադոսի Լեյբորիստական կուսակցությունը շահեց խորհրդարանում բոլոր 30 տեղերը և ստացավ համաժողովրդական ձայների ավելի քան 70%-ը՝ Մոթլիին դարձնելով երկրի առաջին կինը, ով ընտրվեց վարչապետի պաշտոնում։ Նա պաշտոնը ստանձնել է 2018 թվականի մայիսի 25-ին։

## Ծանոթագրություններ

Կատեգորիա:BBC 100 կին
Կատեգորիա:Արդարադատության կին նախարարներ
Կատեգորիա:ԼԳԲՏ իրավունքների ակտիվիստներ
Կատեգորիա:Կառավարության կին ղեկավարներ
Կատեգորիա:Կին իրավագետներ
Կատեգորիա:Կին վարչապետներ
Մարիետա դե Վեյնտեմիլյա

**Մարիետա դե Վեինտեմիլիա Մարկոնի** (, ), Էկվադորցի գրող, ֆեմինիստ և քաղաքական գործիչ։ Կատարել է Էկվադորի առաջին տիկնոջ դերը իր չամուսնացած հորեղբոր՝ Իգնասիո դե Վեյնտեմիլյայի նախագահության ժամանակ` 1876-1883 թվականներին։
 
Կատարելով երկրի առաջին տիկնոջ դերը՝ Մարիետա դե Վեյնտեմիլյան զգալիորեն փոխել է հագնվելու ձևն ու սոցիալական վերաբերմունքը հասարակության մեջ կնոջ դերի վերաբերյալ։ Նրա շնորհիվ Էկվադորի հասարակության վերին շերտերի կանայք դեն են նետել այն ժամանակ կրած սև հագուստը և ընդունել են վառ գույներով հագնվելու եվրոպական նորաձևությունը։ Վեյնտեմիլյան նպաստել է նաև կանանց տեղաշարժի ազատությանը։ Նախկինում նրանք փողոցներով չեն քայլել առանց տղամարդ  խնամակալների ուղեկցության։ Վեյնտեմիլյան, որպես առաջին տիկին, շրջել է քաղաքում միայնակ կամ ընկերուհու ուղեկցությամբ՝ դրանով իսկ դառնալով ընդունելի վարքի օրինակ բոլոր մյուս կանանց համար։ 1882 թվականին նրա հորեղբայրը բացակայել է մայրաքաղաք Կիտոյից՝ գտնվելով երկրի մեկ այլ հատվածում։ Այդ ժամանակ սկսվել է քաղաքացիական պատերազմը և նրա բացակայության ընթացքում Մարիետան վերահսկողության տակ է առել մայրաքաղաքը, կառավարությունը և նրա զինված ուժերը՝ ստանձնելով Կիտոյի պաշտպանության հրամանատարությունը, երբ 1883 թվականին այն ենթարկվել է ապստամբների հարձակմանը։ Նա ստացել է Հեներալիտա մականունը։ Վայնտեմիլյան դարձել է Էկվադորի պատմության մեջ առաջին կինը, ով տիրապետել է նման մակարդակի իշխանության։ Պարտությունից հետո նա բերման է ենթարկվել և բանտարկվել։ 1884 թվականին նա ազատ է արձակվել և աքսորվել։

1898 թվականին Էկվադոր վերադառնալուց հետո Վեյնտեմիլյան դարձել է Էկվադորում նոր ձևավորվող կանանց շարժման առաջատար դեմքը և որպես գրող հանդես է եկել ֆեմինիստական ելույթներով։

## Ծանոթագրություններ

Կատեգորիա:Էկվադորցի կին գրողներ
Կատեգորիա:Էկվադորցի ֆեմինիստներ
Կատեգորիա:Էկվադորի առաջին տիկնայք
Մագդալենա Դավալոս ի Մալդոնադո

**Մագդալենա Դավալոս ի Մալդոնադո** (, ), հարավամերիկացի գիտնական, գրական և հասարակական գործիչ։

## Կենսագրություն
Ծնվել է խոշոր հողատիրոջ ընտանիքում։ Էկվադորցի գիտնական, քաղաքական գործիչ, ֆիզիկոս, մաթեմատիկոս, աստղագետ, տեղագրագետ և աշխարհագրագետ Պեդրո Վիսենտե Մալդոնադոյի զարմուհին է։ Ընտանիքում սեր է արմատավորվել արվեստի, գրականության և գիտության նկատմամբ, ունեցել են մեծ գրադարան։ Մագդալենան առանձնացել է լեզուների, հատկապես ֆրանսերենի, ինչպես նաև նկարչության, երաժշտության և գրականության նկատմամ իր ընդունակություններով։

Ինչպես ընդունված է եղել այդ ժամանակաշրջանում, 1738 թվականին, 13 տարեկանում, նա ամուսնացել է դոն Խուան Մանուել դե Լիզարզաբուրուի հետ, ով 15 տարեկան է եղել՝ բասկերի ընտանիքի ժառանգներից։ Նրանք որդի են ունեցել։ 1757 թվականին Մագդալենան այրիացել է։ Նա եղել է գրական սալոնի սեփականատեր։

Ժամանակակից Էկվադորում Մագդալենան հայտնի է իր կրթությամբ, ակադեմիական գիտելիքներով և գրական տաղանդով։ Նա Էկվադորում հայտնի *Escuela de la Concordia* (Համերաշխության դպրոց, որը հայտնի է որպես Կիտո երկրի բարեկամների հայրենասիրական ընկերություն) գրական ընկերության միակ կին անդամն է եղել։

Թաղված է Ռիոբամբայում՝ Սան Ֆրանցիսկո եկեղեցու մոտ, որը կառուցվել է նրա որդու՝ Խոսե Անտոնիոյի օժանդակությամբ։ Մագդալենա Դավալոս ի Մալդոնադոյի հիշատակին անվանակոչվել է փողոց Ռիոբամբայում և քաղաքի դպրոցներից մեկը։

## Ծանոթագրություններ

Կատեգորիա:Էկվադորցի կին գրողներ
Կատեգորիա:Կին արվեստագետներ
Կատեգորիա:Էկվադորցի արվեստագետներ
Կատեգորիա:Կին գիտնականներ
Կատեգորիա:Հասարակական գործիչներ
Կատեգորիա:Բնօրինակում անաղբյուր հոդվածներ